ઉત્તર કોરિયામાં ભારતની સીધો રસ ના પડે, પરંતુ ઉત્તર કોરિયાના કારણે ત્રીજું વિશ્વ યુદ્ધ થશે અને તેના કારણે શેરબજાર તૂટી પડશે એવા સમાચારના કારણે ગુજરાતીઓને ચિંતા થાય. અમેરિકામાં ડોનાલ્ડ ટ્રમ્પે પ્રમુખ બન્યા છે ત્યારે કશી નવાજૂની કરવાના મૂડમાં છે. ઇમિગ્રેશનમાં મુશ્કેલી કરી રહ્યા છે, તેમાંથી ગુજરાતીઓ રસ્તો કાઢે તે ખરા, પણ ઉત્તર કોરિયા સામે લડાઈ કરી નાખે તો વિશ્વના અર્થતંત્રમાં હલચલ મચી જાય. તેથી ઉત્તર કોરિયા અને તેના ભેજાગેપ શાસક કિમ જોંગ-ઉન શું કરી રહ્યા છે તે જાણવામાં ગુજરાતીઓ સિવાય અન્ય લોકોને પણ રસ પડે.